วันเสาร์ที่ 3 กรกฎาคม 2564
“สุริยะ”ปลื้มยอดตั้งโรงงานใหม่ 3 ไตรมาสปี 64 ไม่แผ่ว มีเพิ่มกว่า 1,800 โรง กรอ.เล็งยกระดับรง.ด้วยนวัตกรรม 4.0 เสริมแกร่งผู้ประกอบการ“ปรับแล้วรอด”ฝ่าโควิด!
สุริยะพอใจผลการดำเนินงาน 3 ไตรมาสปี 64 ของกรอ. ที่ได้ผลตามเป้าแม้จะอยู่ในช่วงสถานการณ์โควิด-19 เผยตัวเลขตั้งโรงงานใหม่ 1,894โรง เม็ดเงินลงทุนกว่า 2.25 แสนล้านบาท
“สุริยะ”พอใจผลการดำเนินงาน3ไตรมาสปี64ของกรมโรงงานอุตสาหกรรม(กรอ.)ที่ได้ผลตามเป้าแม้จะอยู่ในช่วงสถานการณ์โควิด-19เผยตัวเลขตั้งโรงงานใหม่1,894โรงเม็ดเงินลงทุนกว่า2.25แสนล้านบาทด้าน“กรอ.”โชว์ความสำเร็จในการดำเนินงานผ่าน6แผนโครงการด้วยนวัตกรรม4.0เสริมแกร่งผู้ประกอบการให้สามารถปรับตัวทันกับการเปลี่ยนแปลงที่เกิดขึ้นโดยเฉพาะช่วงโควิด-19ที่เป็นตัวเร่งให้ต้องปรับตัวให้อยู่รอด!
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าได้รับการรายงานผลการดำเนินงานในช่วง3ไตรมาสของกรมโรงงานอุตสาหกรรม(กรอ.)โดยเฉพาะในด้านการส่งเสริมการประกอบกิจการโรงงานตั้งใหม่ขยายและการตั้งเขตประกอบการในปีงบประมาณ2564 (1ต.ค.63 – 30มิ.ย.64)ภาพรวมทั่วประเทศมีการประกอบกิจการโรงงานใหม่จำนวน1,894โรงงานมีมูลค่าการลงทุน225,710.24ล้านบาทมีการจ้างงาน58,765คนโดยมีมูลค่าการลงทุนเพิ่มขึ้นร้อยละ62.24ในกลุ่มอุตสาหกรรมที่มีการประกอบกิจการใหม่สูงสุด3อันดับได้แก่ผลิตภัณฑ์อโลหะอุตสาหกรรมอาหารและผลิตภัณฑ์โลหะตามลำดับ
ในส่วนของการขยายโรงงานใหม่มีจำนวน209โรงงานมีมูลค่าการลงทุนทั้งสิ้น69,083.30ล้านบาทมีการจ้างงานรวมทั้งสิ้น35,663คนขณะเดียวกันมีการเลิกประกอบกิจการโรงงานจำนวน 567โรงงานคิดเป็นมูลค่าการลงทุนจำนวน29,541.10ล้านบาทนอกจากนี้ยังมีการอนุญาตเขตประกอบการอุตสาหกรรมใหม่ของบริษัทไทยอีสเทิร์นอินดัสเตรียลแลนด์จำกัดอำเภอหนองใหญ่จังหวัดชลบุรีที่ได้ยื่นขอรับการสนับสนุนเป็นเขตประกอบการอุตสาหกรรมซึ่งผ่านการพิจารณาจากคณะกรรมการพิจารณาการขอรับการสนับสนุนเป็นเขตประกอบการด้วยทุนจดทะเบียน510ล้านบาท
“ที่ผ่านมาแม้ว่าจะมีสถานการณ์การระบาดของเชื้อไวรัสโควิด-19อีกระลอกนั้นแต่ในภาพรวมของการประกอบกิจการโรงงานยังสามารถไปต่อได้ซึ่งผมรู้สึกพอใจกับตัวเลขของโรงงานอุตสาหกรรมทั้งที่มีการตั้งโรงงานใหม่หรือการขยายโรงงานเพราะส่งผลให้เกิดการจ้างงานเพิ่มขึ้นซึ่งสอดคล้องกับสถานการณ์เศรษฐกิจโลกที่เริ่มฟื้นตัวขึ้นจากการเริ่มฉีดวัคซีนโควิดในหลายๆประเทศโดยในส่วนของประเทศไทยคาดว่าน่าจะเริ่มฟื้นตัวในช่วงปลายปีนี้เนื่องจากรัฐบาลเร่งรัดการฉีดวัคซีนป้องกันโควิด-19ให้ประชาชนซึ่งปัจจัยการฟื้นตัวของเศรษฐกิจทั้งในและต่างประเทศทำให้เกิดการลงทุนเพิ่มขึ้น”นายสุริยะกล่าว
ด้านนายประกอบวิวิธจินดาอธิบดีกรมโรงงานอุตสาหกรรมกล่าวเสริมว่ากรอ.ได้ดำเนินการตรวจสอบและกำกับดูแลการประกอบกิจการโรงงานในเขตกรุงเทพมหานครโดยสามารถตรวจติดตามและกำกับดูแลการประกอบกิจการโรงงานในพื้นที่กรุงเทพฯได้ครบ100%ซึ่งเป็นไปตามแผนที่กำหนดไว้ขณะเดียวกันมีการติดตามสถานการณ์และรายงานการตรวจเชิงรุกของเชื้อโควิด-19ในโรงงานเขตกรุงเทพมหานครพร้อมประสานข้อมูลโรงงานที่เกี่ยวข้องกับสินค้าหน้ากากอนามัยถุงมือยางมีการพัฒนาระบบบริหารกากอุตสาหกรรมแบบครบวงจร(E-FULLY MANIFEST)มีระบบฐานข้อมูลและติดตามการขนส่งกากอุตสาหกรรม(GPS)เพื่อติดตามรถขนส่งกากอุตสาหกรรมอันตรายด้วยระบบอิเล็กทรอนิกส์แบบเรียลไทม์(Real Time)และส่งเสริมพัฒนาศักยภาพการจัดการกากอุตสาหกรรมตามหลัก3RsและKAIZENและมีโครงการพัฒนาและยกระดับผู้ประกอบการจัดการของเสียอันตรายภาคอุตสาหกรรม
นอกจากนี้ได้นำเทคโนโลยีเครื่องมือตรวจวัดมลพิษขั้นสูงเพื่อมาตรวจสอบการระบายมลพิษโรงงานแบบตลอดเวลา(Real-time)พร้อมระบบสื่อสารรายงานผลตรวจวัดแบบปัจจุบันผ่านอินเทอร์เน็ตในรูปแบบที่เข้าใจง่ายลดการใช้เจ้าหน้าที่ในการเข้าไปตรวจสอบและเพิ่มประสิทธิภาพในการกำกับดูแลโรงงานสอดคล้องกับนโยบายอุตสาหกรรม4.0และการใช้ระบบITในการช่วยการปฏิบัติงานลดการใช้คนเพิ่มประสิทธิภาพเพิ่มขีดความสามารถในการตรวจกำกับ อาทิระบบตรวจสอบคุณภาพอากาศจากปล่องแบบอัตโนมัติอย่างต่อเนื่อง(Continuous Emission Monitoring System : CEMS)ที่เป็นระบบตรวจวัดมลพิษอากาศจากปล่องระบายโดยกลุ่มเป้าหมายคือโรงงานที่มีขนาดใหญ่มีการระบายมลพิษปริมาณมากหรือมีการระบายสารมลพิษที่มีความเป็นพิษสูง
การขับเคลื่อนการดำเนินงานตามแผนปฏิบัติการลดก๊าซเรือนกระจกของประเทศปีพ.ศ. 2564-2573ในปี2564กรอ.อยู่ระหว่างดำเนินการ“โครงการรายงานและติดตามประเมินผลการลดก๊าซเรือนกระจกภาคอุตสาหกรรม”เพื่อขับเคลื่อนและติดตามประเมินผลการดำเนินงานตามแผนปฏิบัติการฯรวมถึงประเมินผลตัวเลขการลดก๊าซเรือนกระจก(tracking report)รายปีสำหรับมาตรการต่างๆภายใต้แผนปฏิบัติการฯดังกล่าวเพื่อรองรับการรายงานตามพันธกรณีความตกลงปารีสและกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ(UNFCCC)ต่อไป
โครงการอุตสาหกรรมสีเขียว(Green Industry)จากข้อมูลณวันที่14มิถุนายน2564กระทรวงอุตสาหกรรมได้ออกใบรับรองอุตสาหกรรมสีเขียวมาแล้วจำนวน42,551ใบรับรองโดยปีงบประมาณ2564ประกอบด้วยระดับ1จำนวน369ใบรับรองระดับ2จำนวน574ใบรับรองระดับ3จำนวน727ใบรับรองระดับ4จำนวน74ใบรับรองและระดับ5จำนวน8ใบรับรองรวมจำนวน1,752ใบรับรองทั้งนี้มีการกำหนดไว้ในแผนปฏิบัติการด้านการส่งเสริมและพัฒนาสถานประกอบการสู่อุตสาหกรรมสีเขียว(พ.ศ. 2564 - 2580)ว่าสถานประกอบการจะต้องได้รับการรับรองอุตสาหกรรมสีเขียวทั้งหมดภายในปี2568โดยในปีนี้ให้สถานประกอบการได้รับรองอุตสาหกรรมสีเขียวร้อยละ40มาตรการช่วยเหลือผู้ประกอบการหลังสถานการณ์การแพร่ระบาดของโรคติดเชื้อไวรัสโคโรน่า2019กรอ.ได้มีมาตรการช่วยเหลือผู้ประกอบการในปีงบประมาณพ.ศ. 2563 – 2564อาทิการยกเว้นค่าธรรมเนียมรายปีให้แก่ผู้ประกอบกิจการโรงงานจำพวกที่2และจำพวกที่3กว่า56,000โรงงานซึ่งเบื้องต้นผ่านมติคณะรัฐมนตรีเมื่อวันที่29มิถุนายน2564
“ภายใต้บริบทโลกที่เปลี่ยนแปลงไปเทคโนโลยีใหม่ๆเกิดขึ้นอยู่ตลอดเวลาผู้ประกอบการจึงมีแนวโน้มจะเผชิญความท้าทายใหม่ๆที่เข้ามาอย่างต่อเนื่องซึ่งอาจเป็นปัจจัยที่ไม่เคยเผชิญมาก่อนเช่นสถานการณ์การแพร่ระบาดของเชื้อไวรัสโควิด-19การ“ปรับตัวแล้วรอด”คือการก้าวให้ทันกับการเปลี่ยนแปลงของโลกและนำมาปรับใช้หรือต่อยอดกับธุรกิจของตนเองเพื่อลดปัญหาการหยุดหรือเลิกกิจการตลอดจนการเลิกจ้างแรงงานลดปัญหาการว่างงานจากภาคอุตสาหกรรม โดยกรอ.พร้อมให้คำปรึกษาแนะนำผู้ประกอบการให้สามารถปรับตัวและสามารถประกอบกิจการต่อไปได้ตามปกติ”อธิบดีกรมโรงงานอุตสาหกรรมกล่าวปิดท้าย
กลุ่มประชาสัมพันธ์สำนักงานเลขานุการกรมกรมโรงงานอุตสาหกรรม0 2202 4014